PROFIL LITERASI ALAM SEKITAR MENGIKUT FAKTOR DEMOGRAFI PELAJAR SEKOLAH MENENGAH DI TAWAU, SABAH
Authors: AHMADI ABD WAHAB  , MOHAMMAD TAHIR MAPA  
Published: March 2022

Deklarasi Tbilisi yang diadakan pada tahun 1977 telah membawa perubahan penting dalam pelaksanaan Pendidikan Alam Sekitar (PAS). Lima objektif utama PAS yang disepakati dalam deklarasi tersebut merangkumi elemen kesedaran, pengetahuan, sikap, kemahiran dan penglibatan. Sementara itu, Literasi alam sekitar (LAS) pula merupakan matlamat dalam kurikulum Pendidikan Alam Sekitar (PAS) di peringkat sekolah. Setelah 43 tahun deklarasi tersebut diperkenalkan, kajian menyeluruh diperlukan untuk menyediakan data tentang tahap literasi alam sekitar pelajar sekolah menengah di Malaysia. Ia penting untuk menilai keberkesanan amalan PAS dan seterusnya menilai pencapaian matlamat membentuk tingkah laku bertanggungjawab alam sekitar dalam kalangan pelajar. Justeru, kajian ini dilaksanakan sebagai langkah awal untuk mengenal pasti profil tahap domain LAS pelajar mengikut faktor demografi (aliran) dalam kalangan pelajar sekolah menengah di Tawau, Sabah. Seterusnya menilai profil tahap komponen LAS pelajar mengikut aliran. Akhirnya, rumusan keseluruhan tahap LAS mengikut aliran pelajar turut dinilai dalam kajian ini. Responden kajian melibatkan 12 buah sekolah menengah kategori bandar. Seramai 328 orang pelajar tingkatan empat terlibat dalam kajian ini. Data dikumpul menggunakan borang soal selidik dan dianalisis menggunakan perisian IBM SPSS 25. Hasil kajian mendapati literasi alam sekitar mengikut aliran menunjukkan bahawa pelajar aliran sains tulen dan kemanusiaan mempunyai tahap yang sangat baik dalam domain kemahiran dan afektif alam sekitar. Namun demikian, mereka hanya mencapai tahap baik dalam domain pengetahuan dan tingkah laku alam sekitar. Secara keseluruhannya, tahap LAS mengikut aliran pula menunjukkan bahawa pelajar aliran sains tulen mencatat SM = 70.9 berbanding pelajar aliran kemanusiaan SM = 72.3. Berdasarkan skor tersebut, secara keseluruhannya tahap LAS mengikut aliran adalah dalam kategori sederhana. Justeru, bagi mencapai tahap LAS yang tinggi, pendidikan alam sekitar di sekolah perlu diperkasakan.

The Tbilisi Declaration of 1977 resulted in significant improvements in the field of environmental education (PAS). The declaration’s five key PAS goals include elements of knowledge, attitude, skills, and participation (behavior). Meanwhile, at the school level, Environmental Literacy (LAS) is a priority of the Environmental Education (PAS) curriculum. After 43 years after the declaration, a comprehensive study is needed to provide data on the level of environmental literacy among Malaysian secondary school students. It’s important to assess the effectiveness of PAS practises and, as a result, the achievement of the objective of fostering environmentally responsible behaviour in students. As a result, this analysis was carried out as a starting point in determining the LAS domain level profile of secondary school students in Tawau, Sabah, based on demographic factors. Then, assess the students’ LAS component level profiles. Finally, a description of the overall degree of LAS was evaluated in this report. The research included 12 secondary schools in the urban category as respondents. This research enlisted the participation of 328 form four students. Questionnaires were used to collect data, which was then analysed using IBM SPSS 25 software. The study’s findings revealed that students in the pure science and humanities streams had excellent levels of environmental literacy in the domains of environmental skills and affectives. However, they only achieve a good level of environmental knowledge and behavior. Overall, the level of LAS by stream showed that pure science stream students recorded SM = 70.9 compared to humanities stream student’s SM = 72.3. Based on those scores, overall the level of LAS by stream is in the moderate category. As a result, environmental education in schools must be improved in order to reach a high standard of environmental literacy.